62022CO0416_INF
Uznesenie Súdneho dvora (desiata komora) z 19. júla 2023 –EDP (Zdanenie týkajúce sa obchodovania s cennými papiermi)
(vec C‑416/22) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Odpoveď, ktorú možno jasne vyvodiť z judikatúry – Smernica 2008/7/ES – Článok 5 ods. 2 – Nepriame dane z navyšovania kapitálu – Kolkový poplatok za služby spočívajúce v predaji dlhopisov, verejných ponúk na úpis akcií a ponúk na odkúpenie dlhopisov a cenných papierov na trhu“
1.
Daňové ustanovenia – Harmonizácia právnych predpisov – Nepriame dane z navyšovania kapitálu – Smernica 2008/7 – Transakcie, na ktoré sa nevzťahuje nepriama daň – Vydávanie a uvádzanie dlhopisov alebo iných obchodovateľných cenných papierov do obehu – Pojem „súvisiace formality“ – Služby finančného sprostredkovania pozostávajúce z uverejňovania ponúk na odkúpenie alebo nákup dlhopisov, investovania na trhu a upisovania nových dlhopisov a upisovania nových akcií s cieľom zvýšiť základné imanie – Vylúčenie
[Smernica Rady 2008/7, článok 5 ods. 2 písm. b)]
(pozri body 28, 29)
2.
Daňové ustanovenia – Harmonizácia právnych predpisov – Nepriame dane z navyšovania kapitálu – Smernica 2008/7 – Transakcie, na ktoré sa nevzťahuje nepriama daň – Vydávanie a uvádzanie do obehu akcií alebo dlhopisov – Pojem – Služby finančného sprostredkovania na trhu s akciami alebo dlhopismi, ktoré tvoria neoddeliteľnú súčasť celkovej operácie navyšovania kapitálu – Zahrnutie
[Smernica Rady 2008/7, článok 5 ods. 2 písm. a) a b)]
(pozri body 34, 35)
3.
Daňové ustanovenia – Harmonizácia právnych predpisov – Nepriame dane z navyšovania kapitálu – Smernica 2008/7 – Dane a daň z pridanej hodnoty – Daň z prevodu cenných papierov – Odkúpenie dlhopisov zodpovedajúce splácaniu úveru poskytnutého vo forme emisie dlhopisov – Neuplatniteľnosť dane – Nákup dlhopisov, ktorý nemá za následok definitívny zánik dlhu obsiahnutého v týchto dlhopisoch – Uplatniteľnosť dane
[Smernica Rady 2008/7, článok 6 ods. 1 písm. a)]
(pozri body 36, 37)
4.
Daňové ustanovenia – Harmonizácia právnych predpisov – Nepriame dane z navyšovania kapitálu – Smernica 2008/7 – Transakcie, na ktoré sa nevzťahuje nepriama daň – Kolkový poplatok z odmeny vyberanej bankovou inštitúciou vykonávajúcou služby finančného sprostredkovania na trhu s obchodovateľnými cennými papiermi – Neprípustnosť – Povinné využívanie služieb tretej osoby spoločnosťou, ktorá vydala cenné papiere – Neexistencia vplyvu
[Smernica Rady 2008/7, článok 5 ods. 2 písm. a) a b)]
(pozri body 42, 43 a výrok)
Výrok
Článok 5 ods. 2 smernice Rady 2008/7/ES z 12. februára 2008 o nepriamych daniach z navyšovania kapitálu
sa má vykladať v tom zmysle, že:
bráni vnútroštátnej právnej úprave, ktorá stanovuje uloženie kolkového poplatku na odmenu, ktorú kapitálová spoločnosť vypláca viacerým bankovým inštitúciám, ktorým zverila služby spočívajúce vo finančnom sprostredkovaní po prvé na účely zverejnenia ponúk na odkúpenie alebo kúpu dlhopisov, ktoré majú za následok definitívny zánik dlhu, ktorý tieto dlhopisy predstavujú, po druhé na umiestnenie na trhu a upísanie nových dlhopisov a po tretie na upísanie nových akcií s cieľom zvýšiť svoje základné imanie, bez ohľadu na to, či spoločnosti, ktoré emitujú predmetné cenné papiere, majú zákonnú povinnosť využiť služby tretej strany, alebo sa tak rozhodli z vlastnej vôle.
(
1
)	Ú. v. EÚ C 389, 10.10.2022.